SCB ผนึก VISTEC เปิดภารกิจ MISSION X
SCB ผนึก VISTEC เปิดภารกิจ “MISSION X”
19 พ.ย. 2563

ธนาคารไทยพาณิชย์ จำกัด (มหาชน) หรือ SCB ต่อยอดความแข็งแกร่งด้าน Digital Transformation จับมือ สถาบันวิทยสิริเมธี หรือ VISTEC พัฒนาโครงการ “MISSION X” The Boot Camp of Advanced Corporate Transformation หลักสูตรลับคมวิสัยทัศน์ทลายขีดจำกัดทางด้านดิจิทัลสำหรับผู้นำองค์กรธุรกิจแถวหน้าของประเทศ ผ่าทางตันเศรษฐกิจสู่การเติบโตแบบยกกำลัง (Exponential Growth) ชูเป้าหมายสร้างผลลัพธ์ 3 แกนหลัก ประกอบด้วย
1. Exponential Traits – ก้าวข้ามลักษณะทางกายภาพด้วยฐานความคิดทางเทคโนโลยี
2. Exponential Tech -ใช้พลังของเทคโนโลยีสร้างผลลัพธ์ที่เติบโตแบบก้าวกระโดด
3. Exponential Blueprint จัดทำแผน Digital Transformation ขององค์กรเพื่อนำไปใช้กับธุรกิจจริง ระดมสุดยอดกูรูด้านเทคโนโลยีและธุรกิจถ่ายทอดองค์ความรู้และเป็นที่ปรึกษาช่วยตอบโจทย์แต่ละองค์กรแบบตัวต่อตัว นำร่อง Mission X รุ่นที่ 1 เจาะกลุ่มผู้นำธุรกิจอาหารและเครื่องดื่ม และเตรียมแผนขยายผลสู่อุตสาหกรรมอื่นครอบคลุมกลุ่มอุตสาหกรรมโรงแรม อุตสาหกรรมค้าส่ง-ค้าปลีก และอุตสาหกรรมการก่อสร้าง ในรุ่นต่อไป